**Cofnodion o gyfarfod Cyngor Cymuned Llanrug a Chwm y Glo a gynhaliwyd ar Nos Fercher 21ain o Rhagfyr 2016 yn Ysgol Gynradd Cwm y Glo.**

**Presenol:** Y Cynghorwyr Goronwy Hughes (Cadeirydd), Avril Jones (Is-gadeirydd), Delyth Tomos, Rhys Parry, Cemlyn Jones, Hefin Jones, Clifford Williams, Phil Roberts.

**Ymddiheuriadau:** Y Cynghorwyr Meirwen Lloyd, Richard Robinson, Nan Humphreys, Alan Pritchard, Meryl Green.

**Aelod Ieuenctid :** Miriam Lennon Jones

**Clerc:** Meirion Jones

1. **Croesawyd pawb i’r cyfarfod gan y Cadeirydd a diolchodd i bawb am droi fyny a hithau yn adeg prysur iawn i bawb o flaen y Nadolig.**
2. **Derbyniwyd yr ymddiheuriadau fel a nodwyd uchod.**
3. **Cadarnhau Cofnodion mis Tachwedd**

Cadarnhawyd cofnodion mis Tachwedd ac fe’i arwyddwyd gan y Cadeirydd.

1. **Materion yn codi o’r cofnodion**

Dim

1. **Materion Cynllunio**
2. **Rhif Cyfeirnod Cais Cynllunio:** C16/1518/23/LL

**Lleoliad y Safle:** Tir Pen y Buarth, Lon Groes, Llanrug, Caernarfon, Gwynedd, LL554AF

**Math o Gais:** Llawn

**Bwriad:** Cais ôl weithredol i ddiwygio menage a ganiatawyd yn wreiddiol dan gais C16/0452/23/LL ac addasu’r fynedfa bresennol, trac a chodi adeilad amaethyddol i ddefnydd cymysg o amaethyddiaeth a stablau

**Penderfynwyd: Dim Gwrthwynebiad**

1. **Rhif Cyfeirnod Cais Cynllunio:** C16/1600/23/LL

**Lleoliad y Safle:** Swn Y Gwynt, Llanrug, Caernarfon, Gwynedd, LL552AQ

**Math o Gais:** Llawn

**Bwriad:** Codi estyniad deulawr cefn a lolfa haul ochr

**Penderfynwyd: Dim Gwrthwynebiad**

1. **Ceisiadau am gymorth ariannol**

Datganodd y Cynghorydd Phil Roberts ddiddordeb yn yr item 6a (Clwb Pêl droed Llanrug Unedig) oherwydd ei gysylltiadau gyda Chlwb pêl droed Caernarfon ac ni chymerodd ran yn y trafodaethau na’r penderfyniad.

Nodwyd fod y Cyngor yn y broses o adolygu ei bolisi grantiau ynghyd a’r ffordd o geisio am grant. Nodwyd ymhelwch fod rhai ceisiadau wedi ei gwneud yn barod ar y drefn arferol a byddai yn annheg i newid y drefn yn ystod y flwyddyn. Penderfynwyd trin a’r ceisiadau yma yn unol a’r drefn arferol a mabwysiadu’r drefn newydd ar gyfer 2017 / 2018.

1. **Clwb Pêl-droed Llanrug Unedig**

**Penderfynwyd: Cyfrannu £700 tuag at y clwb.**

1. **Cylch Meithrin Llanrug**

**Penderfynwyd: Cyfrannu £700 tuag at y Cylch**

1. **Eisteddfod Bentref Llanrug a Cwm y Glo**

**Penderfynwyd: Cytunwyd i gyfrannu £350 tuag at yr Eisteddfod ond yn amodol ar dderbyn golwg ar gyfrifon. Awdurdodwyd y Clerc i wneud y taliad yn syth ar ôl derbyn y cyfrifon.**

 **7. Praesept 2017 / 2018**

Adroddwyd fod llythyr wedi dod gan Gyngor Gwynedd yn gofyn am ein praesept ar gyfer 2017 / 2018, ac fod angen hysbysu ein penderfyniad erbyn 27ain o Ionawr 2017.

**Penderfynwyd:** Y Pwyllgor Cyllid i gyfarfod ar 11 o Ionawr am 7.00 y.h. yn y Sefydliad Coffa i drafod cyllideb ar gyfer 2017 / 2018. Aelodau i feddwl am unrhyw brosiectau neu wariant penodol ar gyfer 2017 / 2018 fel y gallwn eu cynnwys yn y gyllideb.

 **8. Adroddiad ar Faes Chwarae Pwll Moelyn**

Adroddwyd fod adroddiad wedi dod gan gwmni ar ran Cymdeithas Tai Gogledd Cymru, yn tynnu sylw am dwll oddi tan y ‘Monkey Bars’ yn nghae chwarae Pwll Moelyn.

 **Penderfynwyd:** Y Clerc y gysylltu a’r Gymdeithas Tai i fynegi pryder am safon y gwaith a wnaethpwyd ar y llawr pan osodwyd yr offer chwarae.

 **9. Costau Etholiadau 4ydd o Fai 2017**

Adroddwyd fod Cyngor Gwynedd wedi tynnu i’n sylw gostau bydd angen eu cyfrannu tuag at Etholiadau os y cynhelir hwy ar y 4ydd o Fai.

**Penderfynwyd:** Derbyn y wybodaeth

  **10. Hysbysfyrddau Cymunedol – i ystyried a derbyn yr amcangyfrif.**

Adroddwyd fod dyfynbris wedi dod i law sydd oddi fewn i’n cyllideb ar gyfer 2 hysbysfwrdd cymunedol. Mae’r Cyngor eisoes wedi penderfynu pwrcasu’r hysbysfyrddau, un ar gyfer Llanrug ac un ar gyfer Cwm y Glo.

**Penderfynwyd:** Gohirio’r penderfyniad ar hyn o bryd i alluogi’r aelodau ystyried y safleoedd gorau i’w lleoli yn Cwm y Glo a Llanrug ac i’r aelodau ddod yn ôl gyda awgrymiadau ar gyfer y cyfarfod nesaf.

 **11. Ymgyrch Cyngor Gwynedd – Bod yn Gynghorydd**

Adroddwyd fod gwybodaeth wedi dod gan Gyngor Gwynedd ar eu ymgyrch i annog mwy o bobl geisio bod yn Gynghorydd. Adroddwyd ymhellach fod Y Clerc wedi paratoi gwybodaeth i ddarpar ymgeiswyr fyddai a diddordeb eistedd ar y Cyngor ac fe’i ddosbarthwyd i’r aelodau am sylwadau.

**Penderfynwyd:** Derbyn y wybodaeth a rhoi’r pecyn gwybodaeth ar Gyngor Llanrug ar ein gwefan.

 **12. Y Fynwent**

Adroddwyd fod y Fynwent yn daclus iawn ond adroddwyd yn anffodus nad oedd y giât yn cael ei chau. Adroddwyd ymhellach fod Gareth Jones wedi cwblhau’r gwaith o adnewyddu’r ffens.

**Penderfynwyd:** Derbyn yr adroddiad

 **13. Llwybrau Cyhoeddus**

Adroddwyd fod llwybr Rhos Rhug angen ei dorri.

 **Penderfynwyd:** Y Clerc y gysylltu a D Lloyd ac iddo ef gysylltu a’r Cynghorydd Clifford Williams am fwy o fanylion.

Adroddwyd fod nifer o gwynion wedi dderbyn am lwybr sydd yn mynd drwy fferm Cae Rhos ac fod teiars wedi gosod ar draws y llwybr. Adroddwyd ymhellach fod nifer o gwynion yn parhau i’w derbyn am gŵn peryglus sydd ar y fferm.

 **Penderfynwyd:** Y Clerc i adrodd am hyn i Swyddog llwybrau Cyngor Gwynedd.

 **14. Biniau Halen**

Adroddwyd fod ffigyrau diwygiedig wedi dderbyn gan Gyngor Gwynedd am y gost o lenwi ac ail lenwi biniau halen.

 **Penderfynwyd:** Derbyn y wybodaeth a’r Clerc i ddosbarthu rhestr o’r biniau halen fel a nodwyd gan Gyngor Gwynedd sydd yn ein ardal ac i’r aelodau fynd o gwmpas i’w gwrio a nodi eu cyflwr.

 **15. Newid yn nhrefniant ad-daliad costau cynnal llwybrau cyhoeddus**

Adroddwyd fod llythyr wedi dderbyn gan Gyngor Gwynedd yn egluro newid yn y trefniant o ad-dalu costau torri llwybrau cyhoeddus.

 **Penderfynwyd:** Derbyn yr adroddiad.

Daeth y cyfarfod i ben am 20:31

Arwyddwyd:

Cadeirydd: Dyddiad: